**รายงานการใช้จ่ายงบประมาณประจำปี 2566 รอบ 6 เดือนแรก**

 ฝ่ายการคลัง สำนักงานเขตบางกอกน้อย ได้สรุปผลการใช้จ่ายงบประมาณประจำปี 2566 รอบ 6 เดือนแรก ของหน่วยงานในสังกัดสำนักงานเขตบางกอกน้อย และวิเคราะห์ข้อมูลการใช้จ่ายงบประมาณในรอบที่ผ่านมาเพื่อเป็นเครื่องมือในการยกระดับการปฏิบัติงานด้านการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) และสามารถนำผลการวิเคราะห์ไปพัฒนาปรับปรุงการดำเนินงาน ตลอดจนการติดตามการใช้จ่ายงบประมาณในปีถัดไปให้มีประสิทธิภาพ

**ตารางแสดงรายการใช้จ่ายงบประมาณประจำปี 2566 รอบ 6 เดือนแรก**

|  |  |  |  |
| --- | --- | --- | --- |
| ประเภทงบรายจ่าย | งบประมาณหลังปรับโอน | การใช้จ่ายงบประมาณ | งบประมาณคงเหลือ |
| จำนวนเงิน | ร้อยละ | จำนวนเงิน | ร้อยละ |
| งบบุคลากร | 206,009,380.00 | 93,945,694.44 | 45.60 | 112,063,685.56 | 54.40 |
| งบดำเนินงาน | 100,023,490.00 | 32,302,198.71 | 32.29 | 67,721,291.29 | 67.71 |
| งบลงทุน | 17,581,610.00 | 1,459,870.00 | 8.30 | 16,121,740.00 | 91.70 |
| งบเงินอุดหนุน | 10,391,800.00 | 2,261,586.00 | 21.76 | 8,130,214.00 | 78.24 |
| งบรายจ่ายอื่น | 69,901,140.00 | 7,448,121.78 | 10.66 | 62,453,018.22 | 89.34 |
|  |  |  |  |  |  |
| **รวม** | **403,907,420.00** | **137,417,470.93** | **34.02** | **266,489,949.07** | **65.98** |

 จากตารางแสดงรายการใช้จ่ายงบประมาณประจำปี 2566 รอบ 6 เดือนแรก วิเคราะห์ข้อมูลได้ว่า สำนักงานเขตบางกอกน้อยได้รับงบประมาณหลังปรับโอนเป็นเงินทั้งสิ้น 403,907,420.- บาท ได้ดำเนินการเบิกจ่ายเงินเสร็จสิ้น ภายในปีงบประมาณเป็นเงิน 137,417,470.93 บาท คิดเป็นร้อยละ 34.02 และมีงบประมาณคงเหลือ 266,489,949.07 บาท คิดเป็นร้อยละ 65.98

**ปัญหา อุปสรรค หรือข้อจำกัดในการใช้จ่ายงบประมาณ**

* การใช้จ่ายงบประมาณรายการค่าที่ดินและสิ่งก่อสร้าง ยังไม่สามารถก่อหนี้ได้ทุกรายการ เนื่องจากขาดบุคลากรที่มีความชำนาญในการดำเนินการจัดซื้อจัดจ้าง และขาดอัตรากำลังหลายอัตรา
* การจัดซื้อจัดจ้างวิธี e-bidding ต้องดำเนินการหลายครั้ง เนื่องจากไม่มีผู้ยื่นเสนอราคา ทำให้การดำเนินการล่าช้า
* รายจ่ายอื่น งบประมาณโรงเรียน บางรายการยังไม่สามารถดำเนินการได้ภายในวันที่ 31 มีนาคม 2566 เนื่องจากต้องรอเปิดภาคเรียนปีการศึกษา 2566 ช่วงเดือนพฤษภาคมเป็นต้นไป

**ข้อเสนอแนะการรปรับปรุงการใช้จ่ายงบประมาณ**

* ควรมีการอบรมให้ความรู้กับบุคลากรทุกตำแหน่งให้สามารถดำเนินการจัดซื้อจัดจ้างได้ เพื่อปฏิบัติหน้าที่ทดแทนกันได้
* ควรเริ่มดำเนินการตั้งแต่ต้นปีงบประมาณ เพื่อให้สามารถดำเนินการจัดซื้อจัดจ้างได้ทันภายในระยะเวลาที่กำหนด

ลงชื่อ..........................................ผู้รายงาน

(นางสาวศศิวรรณ พงศ์พันธ์ชัยกุล)

นักวิชาการเงินและบัญชีปฏิบัติการ

ฝ่ายการคลัง สำนักงานเขตบางกอกน้อย